**REPUBLIKA HRVATSKA**

**Ličko-senjska županija**

**GIMNAZIJA GOSPIĆ**

**Gospić, Budačka 24**



**P R A V I L N I K**

**O NAČINU I POSTUPKU ZAPOŠLJAVANJA U GIMNAZIJI GOSPIĆ**

Gospić, kolovoz 2019.g.

**S A D R Ž A J**

1. OPĆE ODREDBE str.1.
* 1. Predmet Pravilnika str.1.
* 2. Rodna jednakost str.1.
1. POSTUPAK PROVEDBE NATJEČAJA I

VREDNOVANJA KANDIDATA str.1.

* 1. Zasnivanje radnog odnosa u Školi str.1.
* 2. Objava i sadržaj natječaja str.2.
* 3. Povjerenstvo za vrednovanje kandidata str.3.
* 4. Testiranje i intervju str.3.
* 5. Rezultati provjere str.4.
* 6. Razgovor ( intervju) str.4.
* 7. Rang lista i izvješće o provedenom postupku str.4.
1. PRIJELAZNE I ZAVRŠNE ODREDBE str.5.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ("Narodne novine“, br. 87/08., 86/09., 92/10., 105/10.-ispravak, 90/11., 16/12., 86/12., 94/13., 152/14., 7/17. i 68/18.) i članka 29. Statuta Gimnazije Gospić, Školski odbor uz prethodnu suglasnost Ureda državne uprave u Ličko-senjskoj županiji (Klasa: 602-03-19-01/17, Urbroj:2125-04-01/1-19-02 od 7. svibnja 2019.g. na svojoj 29. redovnoj sjednici održanoj 23. kolovoza 2019.godine donio je

**P R A V I L N I K**

**O NAČINU I POSTUPKU ZAPOŠLJAVANJA U GIMNAZIJI GOSPIĆ**

1. **OPĆE ODREDBE**
2. **Predmet pravilnika**

Članak 1.

Ovim se Pravilnikom o načinu i postupku zapošljavanja (u daljnjem tekstu: Pravilnik) u Gimnaziji Gospić (u daljnjem tekstu: Škola) uređuje način i postupak provedbe natječaja u Školi kojim se svim kandidatima za zapošljavanje osigurava jednaka dostupnost javne službe pod jednakim uvjetima, sadržaj natječaja, način na koji se obavlja vrednovanje odnosno procjenjuju rezultati vrednovanja, vrši rangiranje i odabir kandidata prijavljenih na natječaj odnosno kandidata koje je Školi uputio ured državne uprave, imenovanje povjerenstva za vrednovanje kandidata i djelokrug rada povjerenstva te dostava izvješća ravnatelju Škole o provedenom postupku.

Članak 2.

Na ravnatelja Škole ne primjenjuju se odredbe ovog Pravilnika.

1. **Rodna jednakost**

Članak 3.

 Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muške i na ženske osobe.

1. **POSTUPAK PROVEDBE NATJEČAJA**

 **I VREDNOVANJA KANDITATA**

1. **Zasnivanje radnog odnosa u Školi**

Članak 4.

Radni odnos u Školi zasniva se ugovorom o radu na temelju natječaja koji raspisuje ravnatelj Škole uz uvjete i na način propisan Zakonom o odgoju i obrazovanju u osnovnoj i srednjoj školi (u daljnjem tekstu: Zakon), drugim zakonima i propisima.

Iznimno od stavka 1. ovog članka, radni odnos može se zasnovati ugovorom o radu i bez natječaja u skladu s Zakonom.

1. **Objava i sadržaj natječaja**

Članak 5.

Natječaj se objavljuje na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Škole i oglasnoj ploči Škole.

Rok za primanje prijava kandidata na natječaj je osam dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Škole i oglasnoj ploči Škole.

Natječaj treba sadržavati:

 - naziv i sjedište Škole,

 - mjesto rada i naziv radnog mjesta za koje se raspisuje natječaj,

 - tjedno radno vrijeme i vrijeme na koje se sklapa ugovor o radu,

 - opće i posebne uvjete za radno mjesto za koje se raspisuje natječaj,

 - naznaku priloga/dokumentacije kojom se dokazuje ispunjenost uvjeta za

 radno mjesto za koje je raspisan natječaj,

 - obvezu testiranja kandidata,

 - naznaku zapreka za zasnivanje radnog odnosa u Školi iz članka 106. Zakona

 i naznaku dokaza koji se prilaže,

 - napomenu da je kandidat koji se poziva na pravo prednosti pri zapošljavanju

 na temelju posebnog zakona obvezan uz prijavu priložiti svu propisanu

dokumentaciju prema posebnom zakonu,

- naznaku poveznice na internetskoj stranici Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju na temelju Zakona o hrvatskim braniteljima iz Domovinskog rata i njihovih obitelji,

- naznaku da će se kandidatom prijavljenim na natječaj smatrati samo osoba koja podnese pravodobnu i potpunu prijavu te ispunjava formalne uvjete iz natječaja,

 - naznaku probnog rada ako se ugovora,

 - rok za podnošenje prijava,

 - naznaku da se na natječaj mogu javiti osobe oba spola,

 - naznaku da je prijavu potrebno vlastoručno potpisati,

 - naznaku web-stranice Škole na kojoj će se objaviti područje povjere, pravni i

drugi izvori za pripremu kandidata za testiranje, vrijeme i mjesto održavanja testiranja te rok za objavu vremena i mjesta održavanja testiranja,

 - naznaku o načinu dostavljanja prijave i adresu Škole na koju se podnose

 prijave s potrebitom dokumentacijom,

 - naznaku da se isprave prilažu u neovjerenoj preslici i

 - naznaku u kojem se roku i na koji način obavještavaju kandidati o rezultatima

 natječaja.

Članak 6.

Područja provjere, pravne i druge izvore za pripremu kandidata za testiranje priprema

Povjerenstvo za vrednovanje kandidata.

Povjerenstvo utvrđuje vrijeme trajanja testiranja, vrijeme i mjesto održavanja testiranja, te stavlja na web stranicu Škole obavijest i upute kandidata o područjima provjere, o vremenu i mjestu održavanja testiranja.

Rok za objavu vremena i mjesta održavanja testiranja je najmanje pet dana prije dana određenog za testiranje.

Kandidat isprave prilaže u neovjerenoj preslici, a prije izbora kandidat će predočiti izvornik.

Osoba koja nije podnijela pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom u postupku natječaja. Škola ne obavještava ovu osobu o razlozima zašto se ne smatra kandidatom natječaja.

1. **Povjerenstvo za vrednovanje kandidata**

Članak 7.

Povjerenstvo za vrednovanje kandidata prijavljenih na natječaj i kandidata koje je u Školu uputio ured državne uprave (u daljnjem tekstu: Povjerenstvo) imenuje odlukom ravnatelj Škole.

Povjerenstvo ima tri člana.

Članove povjerenstva imenuje ravnatelj Škole iz reda zaposlenika, vanjskih suradnika ili tvrtki koji imaju potrebno obrazovanje i stručno znanje vezano za utvrđivanje znanja, sposobnosti i vještina kandidata u postupku natječaja.

Član Povjerenstva ne može biti osoba koja je s kandidatom u srodstvu. Povjerenstvo obavlja slijedeće poslove:

 - utvrđuje koje su prijave na natječaj pravodobne i potpune,

- utvrđuje listu kandidata prijavljenih na natječaj odnosno kandidata koje je u Školu uputio ured državne uprave koji ispunjavaju formalne uvjete iz natječaja za pravodobne i potpune prijave i kandidate s te liste upućuje na testiranje,

- utvrđuje sadržaj testiranja ( područja provjere, pravne i druge izvore za pripremu kandidata za testiranje),

 - objavljuje na web stranici Škole područja provjere za pripremu kandidata za

 testiranje, vrijeme i mjesto održavanja testiranja,

 - provodi testiranje,

- objavljuje na web stranici Škole rezultat testiranja i poziv kandidatima na razgovor (intervju)

 - utvrđuje rang –listu kandidata na temelju rezultata provedenog testiranja i

 razgovora (intervjua),

* ravnatelju Škole dostavlja izvješće o provedenom postupku i rang-listu

 kandidata.

1. **Testiranje i intervju**

Članak 8.

Vrednovanje kandidata Povjerenstvo utvrđuje putem testiranja i razgovora (intervjua).

Testiranju mogu pristupiti kandidati s liste iz članka 7. stavka 4. podstavka 2. ovog Pravilnika.

Kandidat koji nije pristupio testiranju i intervjuu ne smatra se kandidatom.

Provjera kandidata se sastoji od dva dijela, pisane/praktične provjere kandidata putem testiranja i razgovora s kandidatom (intervju), a vrednuje se bodovima.

Način bodovanja određuje Povjerenstvo.

1. **Rezultati provjere**

Članak 9.

Nakon obavljenog testiranja kandidata Povjerenstva utvrđuje rezultat testiranja unaprijed utvrđenim kriterijem bodovanja.

Smatra se da je kandidat zadovoljio na testiranju ako je ostvario najmanje 50% bodova od ukupnog broja bodova.

Prema postotku riješenosti testiranja kandidatima se dodjeljuju bodovi na način:

|  |  |  |  |  |  |  |
| --- | --- | --- | --- | --- | --- | --- |
| %riješenosti | 50-60 | 61-70 | 71-80 | 81-90 | 91-95 | 96-100 |
| brojbodova | 1 | 2 | 3 | 4 | 5 | 6 |

Kandidat koji ne zadovolji na testiranju ne ostvaruje pravo na pristup razgovoru (intervjuu).

1. **Razgovor (intervju)**

Članak 10.

Na razgovor (intervju) s Povjerenstvom pozivaju se kandidati koji ostvare pravo na pristup razgovoru (intervjuu) prema članku 9. ovog Pravilnika.

Rezultat testiranja i poziv kandidatima na razgovor (intervju) objavljuje Povjerenstvo na web stranici Škole u skladu s propisima o zaštiti osobnih podataka.

Povjerenstvo u razgovoru s kandidatom utvrđuje znanja, sposobnosti, interese, motivaciju kandidata za rad u Školi.

Razgovor s pozvanim kandidatima prisutan je ravnatelj Škole. Ravnatelj može postavljati kandidatima pitanja.

Povjerenstvo vrednuje rezultat razgovora (intervjua) bodovima od 0 do 6 bodova.

1. **Rang-lista i izvješće o provedenom postupku**

Članak 11.

Nakon provedenog razgovora (intervjua) Povjerenstvo utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo dostavlja ravnatelju Škole izvješće o provedenom postupku, koje potpisuje svaki član Povjerenstva.

Uz izvješće se prilaže rang-lista kandidata.

Kandidat koji je prvi na rang listi je kandidat kojeg ravnatelj predlaže Školskom odboru za zasnivanje radnog odnosa.

Ukoliko dva kandidata ostvaruju jednak broj bodova ravnatelj će obaviti razgovor s kandidatima i odabrati kandidata kojeg će predložiti Školskom odboru.

Ukoliko dva kandidata ostvaruju jednak broj bodova, a jedan od njih pozvao se na pravo prednosti prema posebnom zakonu, on će biti predložen Školskom odboru.

1. **PRIJELAZNE I ZAVRŠNE ODREDBE**

Članak 12.

 Ovaj Pravilnik stupa na snagu osmog dana od dana objave na oglasnoj ploči Škole.

 Predsjednica Školskog odbora:

 Antonija Pavelić, prof.

 

Pravilnik je objavljen na oglasnoj ploči Škole i mrežnoj stranici Škole 26. kolovoza 2019. godine, a stupio je na snagu 2. rujna 2019. godine.

 Ravnatelj Gimnazije Gospić:

 Josip Štampar,prof.

 

Klasa: 003-05/19-01/01

Urbroj: 2125/36-06-19-01

Gospić, 26. kolovoza 2019.g.